CELEX: 62015TN0501
Language: el
Date: 2015-08-31 00:00:00
Title: Υπόθεση T-501/15: Προσφυγή της 31ης Αυγούστου 2015 — Κάτω Χώρες κατά Επιτροπής

19.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 346/35
            
         Προσφυγή της 31ης Αυγούστου 2015 — Κάτω Χώρες κατά Επιτροπής
   (Υπόθεση T-501/15)
   (2015/C 346/40)
   Γλώσσα διαδικασίας: η ολλανδική
   
      Διάδικοι
   
   
      Προσφεύγον: Βασίλειο των Κάτω Χωρών (εκπρόσωποι: M. Bulterman, B. Koopman και H. Stergiou)
   
      Καθής: Ευρωπαϊκή Επιτροπή
   
      Αιτήματα
   
   Το προσφεύγον ζητεί από το Γενικό Δικαστήριο:
   
               —
            
            
               να ακυρώσει την απόφαση
               
                           —
                        
                        
                           κατά το μέρος που αφορά τη δημοσιονομική διόρθωση, η οποία επιβλήθηκε σύμφωνα με το κατά την Ευρωπαϊκή Επιτροπή υπερβολικά ήπιο σύστημα κυρώσεων, ύψους 336 064,53 ευρώ (2009), 403 863,66 ευρώ (2010) και 230 786,49 ευρώ (2011)·
                        
                     
                           —
                        
                        
                           κατά το μέρος που αφορά τη δημοσιονομική διόρθωση που επιβλήθηκε λόγω μερικού ελέγχου για 3 κανονιστικές απαιτήσεις διαχειρίσεως (στο εξής: ΚΑΔ) το 2009 (1 597 182 ευρώ, 15,53 ευρώ και 358,20 ευρώ), 4 ΚΑΔ το 2010 (1 630 540,68 ευρώ και 6 520,50 ευρώ) και 4 ΚΑΔ το 2011 (1 631 326,51 ευρώ) κατά το μέτρο που αφορά την εκτίμηση της Ευρωπαϊκής Επιτροπής ότι οι Κάτω Χώρες παρέβησαν την ΚΑΔ 8· και
                        
                     
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Το προσφεύγον ζητεί τη μερική ακύρωση της εκτελεστικής αποφάσεως (ΕΕ) 2015/1119 της Επιτροπής, της 22ας Ιουνίου 2015, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και στο πλαίσιο του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) (κοινοποιηθείσας υπό τον αριθμό C(2015) 4076) (ΕΕ L 182, σ. 39).
   Το προσφεύγον διατυπώνει δύο λόγους ακυρώσεως.
   
               1.
            
            
               Με τον πρώτο λόγο ακυρώσεως προβάλλεται παράβαση του άρθρου 24 του κανονισμού (ΕΚ) 73/2009 (1) και του άρθρου 71 του κανονισμού (ΕΚ) 1122/2009 (2) λόγω του αντίθετου με αυτές τις διατάξεις συμπεράσματος ότι το ολλανδικό σύστημα κυρώσεων είναι υπερβολικά ήπιο.
            
         
               2.
            
            
               Με τον δεύτερο λόγο ακυρώσεως προβάλλεται παράβαση των άρθρων 3, 4 και 5 του κανονισμού (ΕΚ) 73/2009 λόγω του αντίθετου με αυτές τις διατάξεις και με την αρχή της ασφάλειας δικαίου συμπεράσματος ότι οι Κάτω Χώρες προέβησαν σε μερικό έλεγχο για την ΚΑΔ 8, όπως αυτή περιγράφεται στο παράρτημα II του κανονισμού (ΕΚ) 73/2009. Το προσφεύγον υποστηρίζει ότι η Επιτροπή κακώς θεώρησε ότι το ολλανδικό σύστημα κυρώσεων δεν ικανοποιεί όλες τις απαιτήσεις του κανονισμού (ΕΚ) 21/2004 (3) και των άρθρων 3, 4 και 5 του κανονισμού (ΕΚ) 73/2009.
            
         
      (1)  Κανονισμός (ΕΚ) 73/2009 του Συμβουλίου, της 19ης Ιανουαρίου 2009, σχετικά με τη θέσπιση κοινών κανόνων για τα καθεστώτα άμεσης στηρίξεως για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στηρίξεως για τους γεωργούς, για την τροποποίηση των κανονισμών (ΕΚ) 1290/2005, (ΕΚ) 247/2006, (ΕΚ) 378/2007 και για την κατάργηση του κανονισμού (ΕΚ) 1782/2003 (ΕΕ L 30, σ. 16).
   
      (2)  Κανονισμός (ΕΚ) 1122/2009 της Επιτροπής, της 30ής Νοεμβρίου 2009, σχετικά με τη θέσπιση λεπτομερών διατάξεων εφαρμογής του κανονισμού (ΕΚ) 73/2009 του Συμβουλίου όσον αφορά την πολλαπλή συμμόρφωση, τη διαφοροποίηση και το ολοκληρωμένο σύστημα διαχειρίσεως και ελέγχου, στο πλαίσιο των καθεστώτων άμεσης στηρίξεως για τους γεωργούς που προβλέπονται στον εν λόγω κανονισμό, καθώς και λεπτομερών διατάξεων εφαρμογής του κανονισμού (ΕΚ) 1234/2007 του Συμβουλίου όσον αφορά την πολλαπλή συμμόρφωση στο πλαίσιο του καθεστώτος στηρίξεως που προβλέπεται για τον αμπελοοινικό τομέα (ΕΕ L 316, σ. 65).
   
      (3)  Κανονισμός (ΕΚ) 21/2004 του Συμβουλίου, της 17ης Δεκεμβρίου 2003, για τη θέσπιση συστήματος αναγνωρίσεως και καταγραφής των αιγοπροβάτων και για την τροποποίηση του κανονισμού (ΕΚ) 1782/2003 και των οδηγιών 92/102/ΕΟΚ και 64/432/ΕΟΚ (ΕΕ 2004 L 5, σ. 8).